周融

周融，英國籍香港居民，親中派政治人物，曾經係香港電台烽煙節目《千禧年代》主持人，做過記者，三十幾歲嗰陣做過香港英文報章星報、英文虎報總編輯同集團總經理。之後又做過廉政專員公署總新聞主任。1992年創辦Recruit，又有自己嘅私人公關公司，出過書。2006年獲香港特區政府頒授銅紫荊星章。2008年佢曾經申請做香港廣播處長。

佢創立咗親中網上媒體《HKG報》，不過《HKG報》嘅報導一直都有唔少爭議，例如學術期刊Information Systems Frontier就曾經有文章發表，話《HKG報》報雖然自稱係新聞平台，但實際係散播政治宣傳嘅平台。

簡歷 
1967年：中五畢業，之後加入英文《星報》做記者，3年後升做採訪主任
1974年：加入廉政公署做總新聞主任
1983年：搞《馬經周刊》，三個月後執笠 
1984年：做星島報業集團《英文虎報》總經理，後嚟同時做埋總編輯， 之後主管《快報》同做星島集團總經理 
1991年：創立 HongKong Transit Publishing Company 出《Recruit》 招聘廣告雜誌
1994年：搞「出版之友」印刷公司 
2006年：香港特區政府頒咗個銅紫荊星章畀佢
2014年：帶頭反對讓愛與和平佔領中環，搞「保普選反佔中大聯盟」，收集市民簽名

著書 
《成功你敢嗎?》文林出版社 ISBN 962-979-295-8
《改變你敢嗎?》文林出版社 ISBN 962-979-303-2
《面試成功》文林出版社 ISBN 962-979-312-1

香港廣播節目主持
香港電台
融
香港作家